Publication: Magyar Közlöny
Issue: MK-2001-78 (Year: 2001, Number: 78)
Era: 1990-2004
Section: a 121/2001. (VII. 10.) Korm. rendelethez
Paragraph Index: 924

3. A felvevő vagy — az esettől függően — a rendeltetési igazgatásnak joga van ahhoz, hogy a jogos igénylőt annak az igazgatásnak a terhére kártalanítsa, amely miután a szállításban részt vett és szabályszerű megkeresést kapott, az ügyet két hónap alatt nem intézte el véglegesen, vagy amennyiben az esetet telefax vagy bármely egyéb, a tudakozvány beérkezésének visszaigazolására alkalmas elektronikus eszköz útján jelentették be, 30 nap telt el az ügy végleges rendezése nélkül vagy anélkül, hogy jelezte volna: 3.1. hogy a kár vis maior következményének látszik; 3.2. hogy a küldeményt tartalma miatt az illetékes hatóság visszatartotta, elkobozta vagy megsemmisítette, vagy azt a rendeltetési ország jogszabályai értelmében lefoglalták.

Source: https://magyarkozlony.hu/hivatalos-lapok/f597b15385331d02cfdc386713cd11e53a5bf334/dokumentumok/0acad93b9f34ae19c6fa63949170dbc2340a2574/letoltes